b'\n_START_ARTICLE_\nRenesan\xc4\x8dna knji\xc5\xbeevnost\n_START_PARAGRAPH_\nRenesan\xc4\x8dna knji\xc5\xbeevnost se je razvila v 14. stoletju v Italiji. Umetniki so bili zelo cenjeni in spo\xc5\xa1tovani, uveljavil se je pojem ustvarjalnega genija. Nastanek renesan\xc4\x8dne knji\xc5\xbeevnosti je povezan z razvojem humanizma. _NEWLINE_V literaturi so vzor sicer postali anti\xc4\x8dni literarni motivi, oblike in zvrsti, vendar je tudi srednjeve\xc5\xa1ka knji\xc5\xbeevnost zelo vplivala na renesan\xc4\x8dno (trubadurska lirika, sladki novi slog, vire\xc5\xa1ki romani, srednjeve\xc5\xa1ke zgodbe in farse so prispevali motive za renesan\xc4\x8dne literarne zvrsti).\n_START_SECTION_\nVrste in zvrsti renesan\xc4\x8dne knji\xc5\xbeevnosti\n_START_PARAGRAPH_\nRenesan\xc4\x8dna knji\xc5\xbeevnost je marsi\xc4\x8dem izhajala iz srednjeve\xc5\xa1ke knji\xc5\xbeevnosti, ki pa so jo takratni avtorji nadgradili. V svoja dela so avtorji, ki so sicer prihajali le iz plemi\xc5\xa1kih ali me\xc5\xa1\xc4\x8danskih krogov, vpletli renesan\xc4\x8dne ideje.\n_START_SECTION_\nProza\n_START_PARAGRAPH_\nNa razvoj novele je zelo vplival Giovanni Boccaccio, katerega najbolj znano delo, Dekameron, je sestavljeno iz sto novel._NEWLINE_Miguel de Cervantes Saavedra je z romanom Don Kihot nameraval parodirati popularne vite\xc5\xa1ke romane, a je s svojim tragikomi\xc4\x8dnim prikazom temeljnih dru\xc5\xbebenih in humanisti\xc4\x8dnih problemov ustvaril prvi novove\xc5\xa1ki roman._NEWLINE_Pogosti zvrsti sta tudi pastirski in pikaresni roman\n_START_SECTION_\nLirika\n_START_PARAGRAPH_\nFrancesco Petrarca si je s soneti svoje pesni\xc5\xa1ke zbirke Canzoniere zagotovil nesmrtnost. Pomembna pisca sonetov sta tudi Michelangelo Buonarroti in William Shakespeare.\n_START_SECTION_\nDramatika\n_START_PARAGRAPH_\nNajbolj znan renesan\xc4\x8dni dramatik je zagotovo William Shakespeare s svojimi tragedijami in komedijami Hamlet, Romeo in Julija, Macbeth ipd.\n_START_SECTION_\nZna\xc4\x8dilnosti renesanse\n_START_PARAGRAPH_\nPri Petrarki se pojavijo zna\xc4\x8dilnosti \xc4\x8dutne ljubezni, opusti duhovno ljubezen iz srednjega veka.'